pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คารม เผย ครม.อนุมัติ เรื่อง ขอให้สภาผู้แทนราษฎรพิจารณาปัญหาการลักลอบตัดไม้พะยูง และไม้หวงห้ามอื่น ๆ ในเขตพื้นที่ส่วนราชการทั่วประเทศ
วันอังคารที่ 12 ธันวาคม 2566
12/12/2566
คารม เผย ครม.อนุมัติ เรื่อง ขอให้สภาผู้แทนราษฎรพิจารณาปัญหาการลักลอบตัดไม้พะยูง และไม้หวงห้ามอื่น ๆ ในเขตพื้นที่ส่วนราชการทั่วประเทศ
คารม เผย ครม.อนุมัติ เรื่อง ขอให้สภาผู้แทนราษฎรพิจารณาปัญหาการลักลอบตัดไม้พะยูง และไม้หวงห้ามอื่น ๆ ในเขตพื้นที่ส่วนราชการทั่วประเทศ
วันนี้ (12 ธันวาคม 2566)นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ครม.อนุมัติ เรื่อง ขอให้สภาผู้แทนราษฎรพิจารณาปัญหาการลักลอบตัดไม้พะยูง และไม้หวงห้ามอื่น ๆ ในเขตพื้นที่ส่วนราชการทั่วประเทศ โดยมีข้อเสนอแนะเกี่ยวกับประเด็นปัญหาการแก้ไขปรับปรุงกฎหมายทั้งระบบ การส่งเสริมการปลูกไม้พะยูง แนวคิดในการจัดการป่าไม้และทรัพยากร การทบทวนหลักเกณฑ์การอนุญาตสัมปทานป่าไม้ การดําเนินนโยบายที่สร้างแรงจูงใจ การส่งเสริมเศรษฐกิจและอุตสาหกรรมในห่วงโซ่อุปทานไม้
นายคารม กล่าวว่า ไม้พะยูงเป็นพืชเศรษฐกิจของประเทศไทย จึงควรส่งเสริมการปลูกเพื่อสร้างรายได้ให้กับเกษตรกร โดยให้มีการขึ้นทะเบียนการปลูกไม้พะยูงกับภาครัฐ รวมถึงไม้ที่มีมูลค่าอื่นด้วย เช่น ไม้สักตะแบก ตะเคียน เป็นต้น นอกจากนี้ยังควรสร้างแรงจูงใจให้คนที่มีที่ดินเป็นของตัวเองปลูกไม้มีค่าเพื่อป้อนสู่ตลาด เนื่องจากการปลูกต้นไม้เพื่อการพาณิชย์ต้องใช้เวลาไม่ต่ํากว่า 10 ปี โดยในระหว่างปลูกต้นไม้ เจ้าของที่ดินจะไม่สามารถนําที่ดินนี้ใช้ในการสร้างรายได้อื่นๆ เช่น การลดหรือยกเว้นภาษีที่ดินสําหรับคนที่นําที่ดินของตัวเองไปปลูกป่า หรืออุดหนุนเงินให้บุคคลที่ไม่สามารถที่จะใช้ที่ดินของตัวเอง ในการสร้างรายได้ เช่น การให้กู้ยืมระยะยาว
“ครม.มอบหมายให้กระทรวงทรัพยากรธรรมชาติและสิ่งแวดล้อม เป็นหลักรับผิดชอบ โดยให้ไปดําเนินการร่วมกับกระทรวงการคลัง กระทรวงศึกษาธิการ และหน่วยงานที่เกี่ยวข้อง เพื่อพิจารณาศึกษาแนวทางและความเหมาะสม พร้อมกับสรุปผลการพิจารณาหรือผลการดําเนินการส่งให้สํานักเลขาธิการคณะรัฐมนตรีภายใน 30 วัน นับตั้งแต่วันที่ได้รับแจ้ง เพื่อนําเสนอคณะรัฐมนตรีต่อไป” นายคารม กล่าว
รัฐบาลไทย-ข่าวทำเนียบรัฐบาล-​รมว.แรงงาน “พิพัฒน์” เผยข่าวดี ครม.ไฟเขียวงบกลาง กว่า 750 ล้านบาท เยียวยาแรงงานไทยกลับจากอิสราเอล เพิ่มคนละ 50,000 บาท
วันอังคารที่ 12 ธันวาคม 2566
12/12/2566
​รมว.แรงงาน “พิพัฒน์” เผยข่าวดี ครม.ไฟเขียวงบกลาง กว่า 750 ล้านบาท เยียวยาแรงงานไทยกลับจากอิสราเอล เพิ่มคนละ 50,000 บาท
​รมว.แรงงาน “พิพัฒน์” เผยข่าวดี ครม.ไฟเขียวงบกลาง กว่า 750 ล้านบาท เยียวยาแรงงานไทยกลับจากอิสราเอล เพิ่มคนละ 50,000 บาท
วันที่ 12 ธันวาคม 2566 นายพิพัฒน์ รัชกิจประการ รัฐมนตรีว่าการกระทรวงแรงงาน เปิดเผยว่า ที่ประชุมคณะรัฐมนตรี (ครม.) ในวันนี้ ได้มีมติเห็นชอบตามที่กระทรวงแรงงานเสนอ เรื่อง ขอรับการจัดสรรงบประมาณรายจ่ายประจําปีงบประมาณ พ.ศ. 2566 ไปพลางก่อน งบกลาง รายการ เงินสํารองจ่ายเพื่อกรณีฉุกเฉินหรือจําเป็น จํานวน 750 ล้านบาท เพื่อเป็นค่าใช้จ่ายดําเนินโครงการเยียวยาแรงงานไทยจากสถานการณ์ความไม่สงบในประเทศอิสราเอล ปีงบประมาณ พ.ศ. 2567
นายพิพัฒน์ กล่าวว่า เพื่อเป็นการบรรเทาความเดือดร้อนจากการขาดรายได้ในเบื้องต้นของแรงงานไทยที่ได้รับผลกระทบจากสถานการณ์ความไม่สงบในอิสราเอล รวมทั้งเป็นการสร้างขวัญและกําลังใจให้แรงงานไทยที่เดินทางไปทํางานถูกต้องตามกฎหมายได้รับการดูแลจากภาครัฐอย่างจริงจัง กระทรวงแรงงานจึงได้มีมาตรการช่วยเหลือและเยียวยาแรงงานไทยจากการขาดรายได้ในการประกอบอาชีพ โดยเสนอของบประมาณเพื่อใช้จ่ายเงินเยียวยาให้กับแรงงานไทย ซึ่งประมาณการแรงงานไทย จํานวน 15,000 คน ๆ ละ 50,000 บาท ซึ่งจะมีผลตั้งแต่ ธ.ค.66- ก.ย.67 โดยแรงงานที่ได้รับประโยชน์ แบ่งเป็น 4 กลุ่มเป้าหมาย ประกอบด้วย กลุ่มแรก แรงงานไทยที่เดินทางไปทํางานในประเทศอิสราเอล และเดินทางกลับประเทศไทยหลังวันที่ 7 ตุลาคม 2566 กลุ่มที่ 2 แรงงานไทยที่เสียชีวิตจากสถานการณ์ความไม่สงบในประเทศอิสราเอล กลุ่มที่ 3 แรงงานไทยที่เดินทางไปทํางานในประเทศอิสราเอลและเดินทางกลับประเทศไทย ก่อนวันที่ 7 ตุลาคม 2566 โดยใช้ Re-Entry Visa แต่ไม่สามารถเดินทางกลับไปทํางานที่ประเทศอิสราเอลได้เนื่องจากกรมการจัดหางานชะลอการเดินทางด้วยเหตุภัยสงครามในประเทศอิสราเอล และกลุ่มที่ 4 ประมาณการแรงงานไทยที่คาดว่าจะประสงค์เดินทางกลับประเทศไทย/เดินทางกลับไทยเพิ่มเติม รวมถึงแรงงานไทยที่ถูกจับเป็นตัวประกัน
นายพิพัฒน์ กล่าวต่อว่า การดําเนินการหลังจากที่คณะรัฐมนตรีมีมติอนุมัติโครงการเยียวยาแรงงานไทยจากสถานการณ์ความไม่สงบในประเทศอิสราเอลแล้ว กระทรวงแรงงานจะขอรับการจัดสรรงบประมาณ งบกลาง รายการเงินสํารองจ่ายเพื่อกรณีฉุกเฉินหรือจําเป็น ซึ่งจะใช้เวลาประมาณ ประมาณ 3 - 5 วัน และเมื่อได้รับการจัดสรรงบประมาณจากสํานักงบประมาณแล้ว ผู้มีสิทธิได้รับเงินเยียวยาก็สามารถมายื่นเอกสารคําร้องณ กระทรวงแรงงานหรือสํานักงานแรงงานจังหวัดทุกจังหวัด โดยเงื่อนไขของผู้ที่มีสิทธิได้รับเงินเยียวยานั้นต้องยื่นคําร้องด้วยตนเองเท่านั้น ส่วนกรณีเสียชีวิตให้ทายาทผู้มีสิทธิเป็นผู้ยื่นคําร้อง ทั้งนี้ กระทรวงแรงงานจะมีคณะกรรมการพิจารณาตรวจสอบเอกสารหลักฐานที่ครบถ้วน ก็จะสามารถโอนเงินเข้าบัญชีผู้มีสิทธิหรือทายาทผู้มีสิทธิ (กรณีเสียชีวิต) ภายใน 7 - 10 วัน โดยระหว่างนั้นผู้ยื่นคําร้องสามารถตรวจสอบสถานะคําร้องได้โดยการสแกน QR CODE ที่ได้รับจากเจ้าหน้าที่ผู้รับคําร้อง
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-"รัดเกล้า" เผย กระทรวงพลังงานหารือ กกพ. เตรียมพิจารณาลดค่าไฟฟ้าให้ประชาชน ควบคู่กับดูแล กฟผ. บริหารจัดการหนี้ วางแผนอนาคตพลังงานสะอาด หลังคาโซลาร์เซลล์ให้กับประชาชน
วันอังคารที่ 12 ธันวาคม 2566
12/12/2566
"รัดเกล้า" เผย กระทรวงพลังงานหารือ กกพ. เตรียมพิจารณาลดค่าไฟฟ้าให้ประชาชน ควบคู่กับดูแล กฟผ. บริหารจัดการหนี้ วางแผนอนาคตพลังงานสะอาด หลังคาโซลาร์เซลล์ให้กับประชาชน
"รัดเกล้า" เผย กระทรวงพลังงานหารือ กกพ. เตรียมพิจารณาลดค่าไฟฟ้าให้ประชาชน ควบคู่กับดูแล กฟผ. บริหารจัดการหนี้ วางแผนอนาคตพลังงานสะอาด หลังคาโซลาร์เซลล์ให้กับประชาชน
วันนี้(12 ธันวาคม 2566) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่ากระทรวงพลังงานเตรียมเสนอตรึงค่าไฟงวดแรกปี 2567 อยู่ที่ 3.99 บาทต่อหน่วย ช่วยเฉพาะกลุ่มเปราะบาง ที่ใช้ไฟฟ้าไม่เกิน 300 หน่วยต่อเดือน หรือคิดเป็น 75% ของผู้ใช้ไฟทั้งประเทศ เพื่อบรรเทาผลกระทบจากค่าไฟฟ้าที่สูงขึ้น
ส่วนการดูแลผู้ใช้ไฟฟ้าทั่วไป กระทรวงฯ กําลังหารือกับคณะกรรมการกํากับกิจการพลังงาน (กกพ.) และหามาตรการดําเนินการให้มีการปรับเปลี่ยนให้น้อยที่สุด โดยจะไม่ใช่ 4.68 บาทต่อหน่วยแน่นอน
นางรัดเกล้ายังระบุว่า นอกจากการช่วยเหลือประชาชนที่ได้รับความเดือดร้อนแล้ว นายพีระพันธุ์ สาลีรัฐวิภาค รองนายกรัฐมนตรี และรัฐมนตรีว่าการกระทรวงพลังงาน ยังไม่นิ่งนอนใจที่จะดูแลการไฟฟ้าฝ่ายผลิตแห่งประเทศไทย (กฟผ.) ที่ขณะนี้อยู่ระหว่างการตั้งคณะกรรมการ เพื่อช่วยดูแล หาแนวทางในการบริหารจัดการหนี้ ของ กฟผ.
ขณะเดียวกันรัฐบาลและกระทรวงพลังงานยังให้ความสําคัญเรื่องของพลังงานสะอาด เช่น การสนับสนุนผู้ผลิตรถไฟฟ้าต่างๆ ที่จะเข้ามาในเมืองไทย และนโยบายสร้างพลังงานที่ยั่งยืนเพื่อประชาชน รวมไปถึงพลังงานทุกรูปแบบ โดยกระทรวงพลังงานได้ตั้งคณะทํางานขึ้นมาศึกษา เรื่องพลังงานทดแทน โดยหนึ่งในเป้าหมายคือการลดกติกาใดที่จะเป็นอุปสรรคในการส่งเสริมประชาชนหันไปใช้พลังงานทดแทน จะแก้ไขให้หมด เพื่อเปิดโอกาสให้ใช้พลังงานทดแทนได้ง่ายขึ้น เช่น ปรับแนวทางให้การผลิตไฟฟ้าจากแผงพลังงานแสงอาทิตย์บนหลังคา (Solar Rooftop) สําหรับประชาชนประเภทบ้านอยู่อาศัยมีความสะดวกและง่ายมากขึ้น เป็นต้น
"รัฐบาลและกระทรวงพลังงานให้ความสําคัญเรื่องค่าไฟฟ้าเป็นอย่างมาก ซึ่งไม่ใช่แค่ความเดือดร้อนของประชาชน แต่ยังรวมถึงการแก้ไขปัญหาต่างๆ ให้รอบด้าน รวมถึงวางอนาคตของการใช้พลังงานให้กับประชาชนเพื่อให้เกิดความยั่งยืนอีกด้วย" นางรัดเกล้ากล่าว
รัฐบาลไทย-ข่าวทำเนียบรัฐบาล-คกก.สร้างอาชีพ สร้างรายได้เกษตรกรที่ได้รับการพักหนี้ ชู “โครงการฟื้นฟูพัฒนาศักยภาพลูกค้าพักชำระหนี้ 3 เพิ่ม 3 สร้าง ตลาดนำ นวัตกรรมเสริม เพิ่มรายได้”
วันอังคารที่ 12 ธันวาคม 2566
คกก.สร้างอาชีพ สร้างรายได้เกษตรกรที่ได้รับการพักหนี้ ชู “โครงการฟื้นฟูพัฒนาศักยภาพลูกค้าพักชําระหนี้ 3 เพิ่ม 3 สร้าง ตลาดนํา นวัตกรรมเสริม เพิ่มรายได้”
คกก.สร้างอาชีพ สร้างรายได้เกษตรกรที่ได้รับการพักหนี้ ชู “โครงการฟื้นฟูพัฒนาศักยภาพลูกค้าพักชําระหนี้ 3 เพิ่ม 3 สร้าง ตลาดนํา นวัตกรรมเสริม เพิ่มรายได้” เพื่อการยกระดับคุณภาพชีวิตที่ดีของเกษตรกร
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการสร้างอาชีพ สร้างรายได้ให้แก่เกษตรกรที่ได้รับการพักชําระหนี้ ครั้งที่1/2566 โดยมี นายประยูร อินสกุล ปลัดกระทรวงเกษตรและสหกรณ์ ผู้บริหารกระทรวงเกษตรและสหกรณ์ และผู้บริหารหน่วยงานที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ โดยที่ประชุมได้เห็นชอบให้กระทรวงเกษตรและสหกรณ์ ร่วมบูรณาการกับธนาคารเพื่อการเกษตรและสหกรณ์การเกษตร (ธ.ก.ส.) จัดทํา “โครงการฟื้นฟูพัฒนาศักยภาพลูกค้าพักชําระหนี้ 3 เพิ่ม 3 สร้าง ตลาดนํา นวัตกรรมเสริม เพิ่มรายได้” ให้กับเกษตรกรจํานวน 300,000 ราย หลังคณะรัฐมนตรีเห็นชอบมาตรการพักชําระหนี้ให้กับลูกหนี้รายย่อย และพัฒนาศักยภาพเพื่อฟื้นฟูลูกหนี้ธนาคารเพื่อการเกษตรและสหกรณ์การเกษตร เมื่อวันที่ 26 ก.ย. 2566 ที่ผ่านมา ซึ่งการจัดทําโครงการดังกล่าว มีวัตถุประสงค์เพื่อพัฒนาศักยภาพเกษตรกรโดยนําเทคโนโลยี นวัตกรรม ความรู้ ภูมิปัญญาท้องถิ่น มาต่อยอดการเพิ่มประสิทธิภาพการผลิต ตลอดจนการเชื่อมโยงและพัฒนาด้านการตลาด ยกระดับสู่ตลาด Modern Trade ตลาดออนไลน์ และสร้างภูมิคุ้มกันทางการเงินด้วยการเพิ่มทักษะทางการเงินและดิจิทัล
สําหรับแนวทางการขับเคลื่อนโครงการ แบ่งออกเป็น 4 ระยะ ดังนี้ 1) กิจกรรมระยะที่ 1 : การปรับแนวคิด/ความรู้เจ้าหน้าที่ผู้ปฏิบัติงาน และ Kick off โครงการ 2) กิจกรรมระยะที่ 2 : การฝึกอบรมภาคปฏิบัติให้แก่เกษตรกรรม (On the job training) 3) กิจกรรมระยะที่ 3 : การตรวจเยี่ยม แนะนํา ติดตามและประเมินผลเบื้องต้น และ 4) กิจกรรมระยะที่ 4 : การรวบรวมช่องทางการตลาด ทั้งนี้ กระทรวงเกษตรฯ ได้กําหนดรายการอาชีพกว่า 100 โครงการครอบคลุม ด้านพืช ด้านปศุสัตว์ และด้านประมง เพื่อให้เกษตรกรสามารถเลือกกิจกรรมที่ต้องการพัฒนาได้ตามความเหมาะสมอีกด้วย
รัฐบาลไทย-ข่าวทำเนียบรัฐบาล-พ่อเมืองเชียงใหม่ เผยกรณีเจ้าหนี้นอกระบบยิงปืนข่มขู่ลูกหนี้ อ.ดอยสะเก็ด ตรวจสอบพบ “เจ้าหนี้นอกระบบดอกเบี้ยสูง 6 เจ้า” ย้ำฝ่ายปกครองบูรณาการตำรวจเร่งนำตัวผู้กระทำผิดมาดำเนินคดี
วันพุธที่ 13 ธันวาคม 2566
13/12/2566
พ่อเมืองเชียงใหม่ เผยกรณีเจ้าหนี้นอกระบบยิงปืนข่มขู่ลูกหนี้ อ.ดอยสะเก็ด ตรวจสอบพบ “เจ้าหนี้นอกระบบดอกเบี้ยสูง 6 เจ้า” ย้ําฝ่ายปกครองบูรณาการตํารวจเร่งนําตัวผู้กระทําผิดมาดําเนินคดี
พ่อเมืองเชียงใหม่ เผยกรณีเจ้าหนี้นอกระบบยิงปืนข่มขู่ลูกหนี้ ดอยสะเก็ด เชียงใหม่ ตรวจสอบพบ “เจ้าหนี้นอกระบบดอกเบี้ยสูง 6 เจ้า” ย้ําฝ่ายปกครองบูรณาการตํารวจเร่งนําตัวผู้กระทําผิดมาดําเนินคดี
เมื่อวันที่ 12 ธ.ค. 66 นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ เปิดเผยถึงประเด็นข่าวที่มีการเผยแพร่ทางสื่อมวลชนกรณีคนทวงหนี้นอกระบบข่มขู่ลูกหนี้โดยใช้อาวุธปืน ที่อําเภอดอยสะเก็ด จังหวัดเชียงใหม่ โดยเหตุเกิดเวลาประมาณ 02.30 น. ของวันที่ 8 ธันวาคม 2566 ซึ่งลูกหนี้ได้เผยภาพจากกล้องวงจรปิดทําให้สามารถจับภาพผู้ก่อเหตุกลุ่มหนึ่งที่ขับขี่รถจักรยานยนต์มาบริเวณหน้าบ้าน พร้อมยิงปืนข่มขู่ จํานวน 6 นัด ก่อนที่จะขี่รถออกไป ตามข้อเท็จจริงที่ปรากฏในข่าว
นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ กล่าวว่า จากการลงพื้นที่ตรวจสอบ พบว่า ผู้เสียหายเป็นหญิง อายุ 52 ปี อาศัยอยู่ที่ตําบลป่าป้อง อําเภอดอยสะเก็ด จังหวัดเชียงใหม่ โดยเจ้าตัวได้เผยว่า ตนเป็นลูกหนี้นอกระบบ มีเจ้าหนี้ จํานวน 6 ราย เนื่องจากกู้เงินมาผ่อนจ่ายเจ้าหนี้อีกเจ้าหนึ่ง ซึ่งในคืนที่เกิดเหตุได้มีเจ้าหนี้รายแรกเข้ามาทวงหนี้แล้ว ต่อมามีเจ้าหนี้รายที่สองเข้ามาทวงอีก ซึ่งตนเป็นลูกหนี้เจ้าหนี้รายนี้ ประมาณ 6 พันบาท โดยที่ผ่านมาได้ทยอยผ่อนจ่าย แต่เนื่องจากดอกเบี้ยสูงทําให้มีเงินไม่พอจ่าย เหลือเงินคงค้างอยู่อีกประมาณ 1,800 บาท จึงได้ขอผัดหนี้ออกไปก่อน ซึ่งทางเจ้าหนี้ได้มีการข่มขู่ก่อนที่จะกลับออกไป หลังจากนั้นในคืนเดียวกันได้มีบุคคลใช้อาวุธปืนยิงเข้ามาในบ้าน แต่ไม่มีผู้ได้รับบาดเจ็บ ซึ่งทางลูกหนี้เชื่อว่าเป็นกลุ่มที่มาทวงหนี้นอกระบบ
“หลังจากได้รับแจ้งเหตุ ตนได้สั่งการให้นายจักรินทร์ สิรินทรภูมิ นายอําเภอดอยสะเก็ด บูรณาการร่วมกับเจ้าหน้าที่ตํารวจภูธรจังหวัดเชียงใหม่ ลงพื้นที่ตรวจสอบข้อเท็จจริงทันที พร้อมเร่งดําเนินการสืบสวนและจับกุมตัวผู้กระทําผิดมาดําเนินคดี โดยพบว่า ผู้เสียหายเป็นลูกหนี้นอกระบบที่ยังไม่ได้มาลงทะเบียนขอความช่วยเหลือให้แก้ไขปัญหาหนี้นอกระบบ จึงให้ทางฝ่ายปกครองอําเภอดอยสะเก็ดอํานวยความสะดวกในการลงทะเบียน เพื่อให้เจ้าหน้าที่รับทราบและจะเร่งให้ความช่วยเหลือในการไกล่เกลี่ยประนอมหนี้กับเจ้าหนี้รายอื่น ให้เป็นไปตามขั้นตอนของการดําเนินการตามนโยบาย และระเบียบกฎหมายที่เกี่ยวข้อง ” นายนิรัตน์ ฯ กล่าว
นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ กล่าวเพิ่มเติมว่า จังหวัดเชียงใหม่ มุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมืองทุกประเภท จึงขอให้พี่น้องประชาชนเชื่อมั่นในการปฏิบัติงานของเจ้าหน้าที่ ทั้งฝ่ายปกครอง เจ้าหน้าที่ตํารวจ และหน่วยงานที่เกี่ยวข้องทุกภาคส่วน หากพี่น้องประชาชนได้รับความเดือดร้อนจากปัญหาหนี้นอกระบบ หรือเรื่องอื่น ๆ สามารถร้องขอความช่วยเหลือ หรือแจ้งเบาะแสได้ทั้งทางออนไลน์ที่ https://debt.dopa.go.th หรือวอร์คอินได้ ณ ที่ว่าการอําเภอ หรือสํานักงานเขตทั่วประเทศ โดยสามารถสอบถามรายละเอียดเพิ่มเติมได้ที่สายด่วนศูนย์ดํารงธรรม โทร. 1567 ตลอด 24 ชั่วโมง
รัฐบาลไทย-ข่าวทำเนียบรัฐบาล-ทส. จัดพิธีรับพระราชทานเครื่องราชอิสริยาภรณ์ ชั้นสายสะพาย ประจำปี 2565 และ 2566 แก่ข้าราชการในสังกัดกระทรวงฯ
วันพุธที่ 13 ธันวาคม 2566
ทส. จัดพิธีรับพระราชทานเครื่องราชอิสริยาภรณ์ ชั้นสายสะพาย ประจําปี 2565 และ 2566 แก่ข้าราชการในสังกัดกระทรวงฯ
ทส. จัดพิธีรับพระราชทานเครื่องราชอิสริยาภรณ์ ชั้นสายสะพาย ประจําปี 2565 และ 2566 แก่ข้าราชการในสังกัดกระทรวงฯ
ทส. จัดพิธีรับพระราชทานเครื่องราชอิสริยาภรณ์ ชั้นสายสะพาย ประจําปี 2565 และ 2566 แก่ข้าราชการในสังกัดกระทรวงฯ
วันที่ 13 ธันวาคม 2566 เวลา 10.00 น. กระทรวงทรัพยากรธรรมชาติและสิ่งแวดล้อม จัดพิธีรับพระราชทานเครื่องราชอิสริยาภรณ์ ชั้นสายสะพาย ประจําปี 2565 และประจําปี 2566 เบื้องหน้าพระบรมฉายาลักษณ์ พระบาทสมเด็จพระเจ้าอยู่หัว ที่ทรงพระกรุณาโปรดเกล้าโปรดกระหม่อมพระราชทานแก่ข้าราชการสังกัดกระทรวงทรัพยากรธรรมชาติและสิ่งแวดล้อม รวมทั้งสิ้นจํานวน 499 ราย ประกอบด้วย ชั้นมหาปรมาภรณ์ช้างเผือก (ม.ป.ช.) จํานวน 3 ราย ชั้นมหาวชิรมงกุฎ (ม.ว.ม.) จํานวน 15 ราย ชั้นประถมาภรณ์ช้างเผือก (ป.ช.) จํานวน 101 ราย และชั้นประถมาภรณ์มงกุฎไทย (ป.ม.) จํานวน 380 ราย โดยมี พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีรับพระราชทานเครื่องราชอิสริยาภรณ์ ชั้นมหาปรมาภรณ์ช้างเผือก และชั้นมหาวชิรมงกุฎ ณ ห้องประชุม อาคารเทียมคมกฤส กรมป่าไม้ และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธานในพิธีรับพระราชทานเครื่องราชอิสริยาภรณ์ ชั้นประถมาภรณ์ช้างเผือก และชั้นประถมาภรณ์มงกุฎไทย ณ ห้องประชุม อาคารเทียมคมกฤส กรมป่าไม้ และห้องประชุมอารีย์สัมพันธ์ อาคารกรมการเปลี่ยนแปลงสภาพภูมิอากาศ นับเป็นพระมหากรุณาอย่างหาที่สุดมิได้แก่ข้าราชการสังกัดกระทรวงทรัพยากรธรรมชาติและสิ่งแวดล้อม และเป็นเกียรติประวัติสูงสุดของการเป็นข้าราชการในพระบาทสมเด็จพระเจ้าอยู่หัว
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม ทำหน้าที่หัวหน้าคณะผู้แทนไทย เข้าร่วมการประชุมเจ้าหน้าที่อาวุโสของคณะกรรมการอำนวยความสะดวกการขนส่งแห่งชาติ
วันพุธที่ 13 ธันวาคม 2566
นายสรพงศ์ ไพฑูรย์พงษ์ รองปลัดกระทรวงคมนาคม ทําหน้าที่หัวหน้าคณะผู้แทนไทย เข้าร่วมการประชุมเจ้าหน้าที่อาวุโสของคณะกรรมการอํานวยความสะดวกการขนส่งแห่งชาติ
...
นายสรพงศ์ ไพฑูรย์พงษ์ รองปลัดกระทรวงคมนาคม (หัวหน้ากลุ่มภารกิจด้านการขนส่ง) ทําหน้าที่หัวหน้าคณะผู้แทนไทย เข้าร่วมการประชุมเจ้าหน้าที่อาวุโสของคณะกรรมการอํานวยความสะดวกการขนส่งแห่งชาติ (Senior Officials of National Transport Facilitation Committee: NTFC SOM) จัดขึ้น ณ เมืองไหโข่ว มณฑลไห่หนาน สาธารณรัฐประชาชนจีน ผ่านระบบการประชุมทางไกล ร่วมด้วยผู้แทนกรมการขนส่งทางบก กรมทางหลวง กองการต่างประเทศ สํานักงานปลัดกระทรวงคมนาคม กระทรวงการต่างประเทศ สํานักงานสภาพัฒนาการเศรษฐกิจและสังคมแห่งชาติ และกรมศุลกากร เข้าร่วมประชุม เมื่อวันที่ 12 ธันวาคม 2566 โดยที่ประชุมเห็นชอบการขยายระยะเวลาการมีผลบังคับใช้ของบันทึกความเข้าใจว่าด้วยการดําเนินการตามความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ําโขง “ระยะแรก” (Early Harvest) ออกไปอีก 3 ปี เริ่มตั้งแต่วันที่ 1 มกราคม 2567 จนถึงวันที่ 31 ธันวาคม 2569 และการกลับมาเดินรถอีกครั้ง (Relaunch) ภายใต้บันทึกความเข้าใจ “ระยะแรก” ในวันที่ 1 เมษายน 2566 และรับทราบว่าจีน ซึ่งเป็นประเทศสุดท้ายจะลงนามบันทึกความเข้าใจว่าด้วยการเปิดเส้นทางการขนส่งระหว่างประเทศและจุดข้ามแดนเพิ่มเติมภายใต้พิธีสาร 1 ของความตกลง GMS CBTA ในช่วงการประชุมคณะกรรมการร่วมสําหรับความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ําโขง ระดับรัฐมนตรี (Greater Mekong Subregion Cross Border Transport Facilitation Agreement Joint Committee: JC GMS CBTA) ครั้งที่ 8 (ไทยลงนามบันทึกความเข้าใจฯ แล้ว เมื่อวันที่ 2 กรกฎาคม 2562)
นอกจากนี้ ที่ประชุมได้ร่วมกันพิจารณาแผนดําเนินงานระหว่างปี 2567 - 2671 โดยเห็นพ้องให้มีการจัดประชุมคณะอนุกรรมการด้านการขนส่งคู่ขนานกับการประชุมคณะอนุกรรมการด้านศุลกากรภายใต้ความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ําโขง (GMS CBTA) ในช่วงเดือนมีนาคม 2567 เพื่อนําไปสู่เป้าหมายในการปรับปรุงและดําเนินการตามความตกลง GMS CBTA โดยจะเสนอให้ที่ประชุมคณะกรรมการร่วมฯ ระดับรัฐมนตรี (JC GMS CBTA) ครั้งที่ 8 พิจารณาให้ความเห็นชอบต่อไป
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับถนนสาย จบ.3010 จังหวัดจันทบุรี เสร็จสมบูรณ์
วันพุธที่ 13 ธันวาคม 2566
กรมทางหลวงชนบท ยกระดับถนนสาย จบ.3010 จังหวัดจันทบุรี เสร็จสมบูรณ์
....
กรมทางหลวงชนบท กระทรวงคมนาคม โดยสํานักงานทางหลวงชนบทที่ 3 (ชลบุรี) ดําเนินโครงการก่อสร้างและยกระดับชั้นทาง ถนนทางหลวงชนบทสาย จบ.3010 แยก ทล.317 - บ้านทุ่งตาอิน อําเภอมะขาม จังหวัดจันทบุรี เสร็จสมบูรณ์ โดยขยายผิวจราจรแอสฟัลท์ติกคอนกรีต ความกว้างจาก 8 เมตร (2 ช่องจราจร) เป็น 18 เมตร (4 ช่องจราจร) พร้อมติดตั้งไฟฟ้าแสงสว่าง ขยายความกว้างสะพาน ระบบระบายน้ํา เครื่องหมายจราจรและอุปกรณ์อํานวยความปลอดภัย บริเวณช่วง กม. ที่ 0+000 - 2+000 ระยะทาง 2 กิโลเมตร ใช้งบประมาณ 60.026 ล้านบาท ถนนสายดังกล่าวประชาชนในพื้นที่ใช้เป็นเส้นทางขนส่งพืชผลผลิตทางการเกษตร และเข้าสู่แหล่งท่องเที่ยว ทั้งนี้ จะช่วยยกระดับคุณภาพชีวิต พัฒนาโครงข่ายทางถนนให้ประชาชนสามารถสัญจรไป - มา และสนับสนุนการขนส่งและการท่องเที่ยวได้อย่างสะดวกปลอดภัยมากขึ้น
รัฐบาลไทย-ข่าวทำเนียบรัฐบาล-‘ปลัด จตุพร’ มอบรางวัลเชิดชูเกียรติ ทสม. และเครือข่าย ทสม. ดีเด่น ปี 66 ย้ำ ทำงานเชิงรุก – รับ และปรับตัว ให้เท่าทันต่อการเปลี่ยนแปลงสภาพภูมิอากาศ
วันพุธที่ 13 ธันวาคม 2566
‘ปลัด จตุพร’ มอบรางวัลเชิดชูเกียรติ ทสม. และเครือข่าย ทสม. ดีเด่น ปี 66 ย้ํา ทํางานเชิงรุก – รับ และปรับตัว ให้เท่าทันต่อการเปลี่ยนแปลงสภาพภูมิอากาศ
‘ปลัด จตุพร’ มอบรางวัลเชิดชูเกียรติ ทสม. และเครือข่าย ทสม. ดีเด่น ปี 66 ย้ํา ทํางานเชิงรุก – รับ และปรับตัว ให้เท่าทันต่อการเปลี่ยนแปลงสภาพภูมิอากาศ
‘ปลัด จตุพร’ มอบรางวัลเชิดชูเกียรติ ทสม. และเครือข่าย ทสม. ดีเด่น ปี 66 ย้ํา ทํางานเชิงรุก – รับ และปรับตัว ให้เท่าทันต่อการเปลี่ยนแปลงสภาพภูมิอากาศ
‘ปลัด จตุพร’ มอบรางวัลเชิดชูเกียรติ ทสม. และเครือข่าย ทสม. ดีเด่น ปี 66 ย้ํา ทํางานเชิงรุก – รับ และปรับตัว ให้เท่าทันต่อการเปลี่ยนแปลงสภาพภูมิอากาศ
‘ปลัด จตุพร’ มอบรางวัลเชิดชูเกียรติ ทสม. และเครือข่าย ทสม. ดีเด่น ปี 66 ย้ํา ทํางานเชิงรุก – รับ และปรับตัว ให้เท่าทันต่อการเปลี่ยนแปลงสภาพภูมิอากาศ
วันที่ 13 ธันวาคม 2566 เวลา 11.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) มอบโล่รางวัลเชิดชูเกียรติ ทสม. และเครือข่าย ทสม. ดีเด่น ประจําปี 2566 จํานวน 124 รางวัล ได้แก่ รางวัล ทสม. และเครือข่าย ทสม. ดาวรุ่ง ระดับประเทศ จํานวน 10 รางวัล รางวัลชมเชย ทสม. และเครือข่าย ทสม. ระดับประเทศ จํานวน 10 รางวัล รวมทั้ง รางวัล ทสม. และเครือข่าย ทสม. ดีเด่น ระดับจังหวัด จํานวน 104 รางวัล โดยมีคณะผู้บริหาร ทส. เข้าร่วม ณ โรงแรมมารวย การ์เด้น กรุงเทพฯ พร้อมขับเคลื่อนงานเชิงรุก เตรียมรับและปรับตัวให้เท่าทันต่อการเปลี่ยนแปลงสภาพภูมิอากาศ
ปกท.ทส. กล่าวว่า พี่น้องเครือข่าย ทสม.ถือว่าเป็นกําลังสําคัญที่จะมีส่วนผลักดันและร่วมขับเคลื่อนการดําเนินงานของประเทศไทยให้บรรลุเป้าหมาย เปรียบเสมือนเป็น “โซ่ข้อกลาง” ที่จะประสานความร่วมมือจากทุกภาคส่วน เป็นกลไกสําคัญในการสื่อสารนโยบายสําคัญสู่ชุมชน บูรณาการการดําเนินงานในระดับพื้นที่ร่วมกับสํานักงานทรัพยากรธรรมชาติและสิ่งแวดล้อมจังหวัด (ทสจ.) องค์การปกครองส่วนท้องถิ่น (อปท.) ส่วนราชการ และผู้ประกอบการภาคเอกชน การสื่อสารกับภาคีที่เกี่ยวข้อง เพื่อกระตุ้น เตือน และสร้างกระแสให้ประชาชนมีความเท่าทัน พร้อมรับและปรับตัวต่อการเปลี่ยนแปลงสภาพภูมิอากาศและสิ่งแวดล้อม ทั้งในเรื่องการเพิ่มพื้นที่สีเขียว การแก้ปัญหาไฟป่า หมอกควัน และ PM2.5 โดยในวันนี้ ขอแสดงความยินดีกับผู้ที่ได้รับรางวัลทุกท่าน ที่ได้อุทิศตนเพื่อส่วนรวมทําคุณประโยชน์ให้แก่สังคม และเป็นแบบอย่างที่ดีในการอนุรักษ์ทรัพยากรธรรมชาติและสิ่งแวดล้อมให้เกิดความยั่งยืนต่อไป
รัฐบาลไทย-ข่าวทำเนียบรัฐบาล-“เกณิกา”เผย รัฐบาลห่วงใยประชาชน แนะหลีกเลี่ยงกิจกรรมกลางแจ้ง หลังอากาศปิด ทำค่าฝุ่น PM 2.5 พุ่งสูงต่อเนื่อง
วันพุธที่ 13 ธันวาคม 2566
13/12/2566
“เกณิกา”เผย รัฐบาลห่วงใยประชาชน แนะหลีกเลี่ยงกิจกรรมกลางแจ้ง หลังอากาศปิด ทําค่าฝุ่น PM 2.5 พุ่งสูงต่อเนื่อง
“เกณิกา”เผย รัฐบาลห่วงใยประชาชน แนะหลีกเลี่ยงกิจกรรมกลางแจ้ง หลังอากาศปิด ทําค่าฝุ่น PM 2.5 พุ่งสูงต่อเนื่อง
วันที่ 13 ธ.ค. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงสถานการณ์ค่าฝุ่น PM 2.5 ในหลายพื้นที่พบเกินมาตรฐานว่า รัฐบาลมีความเป็นห่วงประชาชนกลุ่มเสี่ยงทั้งเด็ก ผู้สูงอายุ และหญิงตั้งครรภ์ จึงขอให้เฝ้าระวังเป็นพิเศษ รวมถึงกลุ่มที่มีโรคประจําตัว ได้แก่ โรคหัวใจ โรคปอดอุดกั้นเรื้อรัง และโรคหอบหืด ซึ่งผู้ป่วยโรคหอบหืด จะมีความไวต่อการกระตุ้นจาก ฝุ่น PM2.5 หรือสารก่อภูมิแพ้เหล่านี้ ทําให้มีสมรรถภาพปอดลดลง และเกิดอาการกําเริบได้ ซึ่งกลุ่มเสี่ยงดังกล่าว ควรสวมหน้ากากเพื่อป้องกันฝุ่น และหลีกเลี่ยงกิจกรรมกลางแจ้ง
น.ส.เกณิกา กล่าวต่อว่า เหตุที่ทําให้ค่าฝุ่น PM2.5 สูงขึ้นมากในขณะนี้เกิดจากความกดอากาศต่ํา และสภาพอากาศนิ่ง ส่งผลให้ฝุ่นจากแหล่งกําเนิดไม่สามารถระบายได้ จนถูกกดทับอยู่ในแต่ละพื้นที่ โดยเฉพาะวันที่ 14-15 ธ.ค. จะมีค่าฝุ่นหนาแน่นเป็นพิเศษ แต่จากการคาดการณ์ของกรมควบคุมมลพิษว่าสถานการณ์จะเริ่มดีขึ้นช่วงวันที่ 17 ธ.ค.นี้ เพราะจะมีลมพัดแรงขึ้น ช่วยให้อากาศระบายฝุ่นที่สะสมและพัดออกจากพื้นที่
ทั้งนี้ในส่วนของ ร่างพ.ร.บ.การบริหารจัดการเพื่ออากาศสะอาด พ.ศ. .... นั้น คณะรัฐมนตรีได้มติให้ส่งร่างพระราชบัญญัติดังกล่าวให้สํานักงานคณะกรรมการกฤษฎีกาตรวจพิจารณาแล้ว โดยเนื้อหาสาระที่สําคัญก็คือ การแก้ปัญหาเชิงรุก ครอบคลุมทุกมิติ เป็นกฎหมายใหม่ที่มีความเฉพาะ ทําให้สามารถบริหารจัดการอากาศสะอาดได้อย่างแท้จริง ป้องกันปัญหาด้านอากาศที่จะเกิดขึ้น และแก้ไขปัญหามลภาวะทางอากาศที่มีอยู่ให้ลดลงและหมดไป เพราะอากาศสะอาดเป็นสิทธิพึงมีที่คนไทยทุกคนต้องได้สูดอากาศที่บริสุทธิ์ตามสิทธิขั้นพื้นฐาน เพื่อสุขภาพที่ดีของทุกคน
โดยประชาชนสามารถติดตามสถานการณ์ฝุ่นผ่านทางเว็บไซต์ Air4Thai.com และ airbkk.com แอปพลิเคชัน Air4Thai และ AirBKK รวมถึงเพจ facebook Live ศูนย์แก้ไขปัญหามลพิษทางอากาศ และสายด่วนกรมควบคุมมลพิษ 1650
รัฐบาลไทย-ข่าวทำเนียบรัฐบาล-เตรียมดำเนินโครงการโฉนดต้นไม้ ให้เกษตรกรแปลงสินทรัพย์เป็นทุน
วันพุธที่ 13 ธันวาคม 2566
13/12/2566
เตรียมดําเนินโครงการโฉนดต้นไม้ ให้เกษตรกรแปลงสินทรัพย์เป็นทุน
วันจันทร์ที่ 11 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเตรียมการยกระดับคุณภาพชีวิตเกษตรกรอย่างต่อเนื่อง
โดยภายหลังการดําเนินนโยบายเปลี่ยนที่ดิน ส.ป.ก.4-01
เป็นโฉนดที่ดินเพื่อการเกษตรและส่งเสริมการพัฒนาอาชีพเกษตรกรตามศักยภาพของพื้นที่เสร็จสิ้นแล้ว
มีแผนจะดําเนินโครงการโฉนดต้นไม้ คือ การออกเอกสารสิทธิ์สําหรับต้นไม้ที่เป็นพืชเศรษฐกิจ เช่น
ต้นยางพาราที่ปลูกบนที่ดินที่มีเอกสารสิทธิ์ ให้เกษตรกรสามารถนําโฉนดต้นยางพารานั้นไปใช้ขอสินเชื่อได้
ซึ่งต้นยางพาราหนึ่งต้นจะมีมูลค่าไม่ต่ํากว่า 500 บาท
โดยกรมส่งเสริมสหกรณ์และการยางแห่งประเทศไทยจะเป็นผู้ดูแลการจัดตั้งสหกรณ์แปรรูปยางพาราเพื่อให้ได้
ผลิตภัณฑ์ยางพาราที่มีคุณภาพและมีมูลค่าสูงขึ้น พัฒนารายได้และคุณภาพชีวิตของเกษตรกรให้ดียิ่งขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ และกระทรวงพลังงานพร้อมสนับสนุนใช้รถไฟฟ้า มองงานมอเตอร์โชว์สะท้อนคนหันสนใจเรื่องพลังงานสะอาดมากขึ้น
วันพุธที่ 13 ธันวาคม 2566
นายกฯ และกระทรวงพลังงานพร้อมสนับสนุนใช้รถไฟฟ้า มองงานมอเตอร์โชว์สะท้อนคนหันสนใจเรื่องพลังงานสะอาดมากขึ้น
นายกฯ และกระทรวงพลังงานพร้อมสนับสนุนใช้รถไฟฟ้า มองงานมอเตอร์โชว์สะท้อนคนหันสนใจเรื่องพลังงานสะอาดมากขึ้น
วันนี้(13 ธันวาคม 2566) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวถึงการจัดงาน“มหกรรมยานยนต์ ครั้งที่ 40” พบว่ามียอดจองรถในงานแบ่งเป็น รถยนต์ 53,248 คัน จักรยานยนต์ 7,373 คัน และจากข้อมูลผู้ร่วมกิจกรรม “ซื้อรถ...ชิงรถ” พบว่ามีผู้ร่วมกิจกรรมสูงขึ้นกว่าปีที่แล้ว 22.4% โดยเป็นรถยนต์ที่ใช้เครื่องยนต์สันดาป 61.6% และเป็นรถยนต์ไฟฟ้า 38.4%
นางรัดเกล้าระบุว่าเรื่องของรถไฟฟ้า ที่ผ่านมารัฐบาลได้ เห็นชอบงบประมาณ เพื่อดําเนินการตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์เพิ่ม
นอกจากนี้พร้อมสนับสนุน และอํานวยความสะดวกให้แก่บริษัทผู้ประกอบการผลิตยานยนต์ไฟฟ้า โดยคณะกรรมการการส่งเสริมการลงทุนได้กําหนดการมอบสิทธิประโยชน์เพื่อกระตุ้นดึงดูดความสนใจให้บริษัทต่างชาติร่วมลงทุนสร้างโรงงานผลิตรถยนต์ไฟฟ้าในประเทศไทยอีกด้วย
"ยอดจองรถไฟฟ้าในงานมอเตอร์โชว์ ทําให้เห็นได้ว่าขณะนี้คนไทยเริ่มหันไปให้ความสนใจในเรื่องนี้เพิ่มมากขึ้นเรื่อยๆ เพราะนอกจากจะทําให้ประหยัดเงินที่ไม่ต้องจ่ายค่าน้ํามันแล้ว ยังมีเรื่องของพลังงานสะอาดอีกด้วย
ซึ่งถือเป็นเรื่องที่รัฐบาล โดยกระทรวงพลังงานให้ความสําคัญและพร้อมที่จะสนับสนุน รวมถึงจะทําเรื่องของพลังงานให้เกิดความยั่งยืนในอนาคตด้วย"นางรัดเกล้า กล่าว
รัฐบาลไทย-ข่าวทำเนียบรัฐบาล-รมว.ดีอี ตรวจเยี่ยม Depa พร้อมรับฟังความคืบหน้าการดำเนินการ
วันอังคารที่ 12 ธันวาคม 2566
รมว.ดีอี ตรวจเยี่ยม Depa พร้อมรับฟังความคืบหน้าการดําเนินการ
รมว.ดีอี ตรวจเยี่ยม Depa พร้อมรับฟังความคืบหน้าการดําเนินการ
วันนี้ (12 ธันวาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) พร้อมด้วย ดร.ณัฐพล ณัฏฐสมบูรณ์ รองปลัดกระทรวงดิจิทัลฯ นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลฯ นายวัลลภ รุจิรากร เลขานุการรัฐมนตรีว่าการกระทรวงดิจิทัลฯ และคณะทํางาน ตรวจเยี่ยม สํานักงานส่งเสริมเศรษฐกิจดิจิทัล (Depa) หน่วยงานในสังกัดกระทรวงฯ พร้อมรับฟังความคืบหน้าการดําเนินการ โดยมี ผศ.ดร.ณัฐพล นิมมานพัชรินทร์ ผู้อํานวยการใหญ่ สํานักงานส่งเสริมเศรษฐกิจดิจิทัล ผู้บริหาร และเจ้าหน้าที่ ให้การต้อนนรับ ณ สํานักงานส่งเสริมเศรษฐกิจดิจิทัล
____________________________
รัฐบาลไทย-ข่าวทำเนียบรัฐบาล-ปลัดดีอี ร่วมเสวนา กิจกรรม Executive Forum on Competitiveness 2023 "Bridging the Digital Competitiveness Gap"
วันพุธที่ 13 ธันวาคม 2566
ปลัดดีอี ร่วมเสวนา กิจกรรม Executive Forum on Competitiveness 2023 "Bridging the Digital Competitiveness Gap"
ปลัดดีอี ร่วมเสวนา กิจกรรม Executive Forum on Competitiveness 2023 "Bridging the Digital Competitiveness Gap"
วันนี้ (13 ธันวาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ปลัดดีอี) เข้าร่วมเสวนาในกิจกรรม Executive Forum on Competitiveness 2023 "Bridging the Digital Competitiveness Gap" ณ Movepick BDMS wellness center (ปาร์ค นายเลิศเก่า) ถ.วิทยุ กรุงเทพฯ
______________________
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เป็นประธานการประชุมคณะกรรมการอำนวยการโครงการร้อยใจรักษ์ ครั้งที่ ๑/๒๕๖๗
วันพุธที่ 13 ธันวาคม 2566
13/12/2566
รัฐมนตรีว่าการกระทรวงยุติธรรม เป็นประธานการประชุมคณะกรรมการอํานวยการโครงการร้อยใจรักษ์ ครั้งที่ ๑/๒๕๖๗
รัฐมนตรีว่าการกระทรวงยุติธรรม เป็นประธานการประชุมคณะกรรมการอํานวยการโครงการร้อยใจรักษ์ ครั้งที่ ๑/๒๕๖๗
ในวันพุธที่ ๑๓ ธันวาคม ๒๕๖๖ เวลา ๑๐.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานการประชุมคณะกรรมการอํานวยการโครงการร้อยใจรักษ์ ครั้งที่๑/๒๕๖๗ โดยมี พลตํารวจโท ภาณุรัตน์ หลักบุญ ผู้ช่วยผู้บัญชาการตํารวจแห่งชาติ รักษาราชการแทน เลขาธิการ ป.ป.ส. เป็นฝ่ายเลขานุการ ร่วมกับ มูลนิธิแม่ฟ้าหลวง ในพระบรมราชูปถัมภ์ โดยมี หม่อมหลวงดิศปนัดดา ดิศกุล ประธานเจ้าหน้าที่บริหารมูลนิธิแม่ฟ้าหลวงฯ นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ นายอภิกิต ฉ.โรจน์ประเสริฐ ผอ.ปปส. ภาค ๕ นายณรงค์ อภิชัย ผู้อํานวยการโครงการร้อยใจรักษ์ พร้อมด้วยผู้บริหารหน่วยงานที่เป็นคณะกรรมการ เข้าร่วมการประชุม ณ ห้องประชุม ๑๐-๐๑ อาคารกระทรวงยุติธรรม
ทั้งนี้ ที่ประชุมได้รับทราบรายงานความก้าวหน้าการดําเนินงานโครงการร้อยใจรักษ์ ปีงบประมาณ ๒๕๖๖ โดยมุ่งเน้นการพัฒนาคุณภาพชีวิตที่ยั่งยืน การส่งเสริมการพัฒนาคุณภาพชีวิตโดยส่งเสริมปลูกพืชเพื่อสร้างรายได้มากกว่า ๕๐ ชนิด อาทิ ลิ้นจี่ มะม่วง ฝรั่ง ข้าอิโต การยกระดับการตลาดสร้างรายได้ โดยในปี ๒๕๖๖ สามารถสร้างรายได้ให้เกษตรกร จํานวน ๑,๔๘๖ คน สร้างรายได้มากกว่า ๖๖,๐๐๐,๐๐๐ บาท ผ่านการพัฒนาคนและการมีส่วนร่วมของชุมชนอย่างยั่งยืน รวมทั้งรายงานความคืบหน้าการขออนุญาตใช้พื้นที่โครงการร้อยใจรักษ์ ตามที่กรมป่าไม้ได้ออกหนังสืออนุญาตฯ (ป.ส.๒๓-๑) ลงวันที่ ๑๐ พฤษภาคม ๒๕๖๕ ให้กองทัพบกเข้าทําประโยชน์หรืออยู่อาศัยในเขตป่าสงวนแห่งชาติ ป่าลุ่มน้ําแม่ฝาง เพื่อดําเนินโครงการร้อยใจรักษ์ฯ พื้นที่ ๓๗,๑๑๙ ไร่ เป็นระยะเวลา ๓๐ ปี และได้มีมติเห็นชอบในการแต่งตั้งคณะอนุกรรมการโครงการร้อยใจรักษ์ระดับพื้นที่ จํานวน ๓ ท่าน และ ๑ หน่วยงานเพิ่มเติม เพื่อให้การดําเนินงานโครงการร้อยใจรักษ์เป็นไปอย่างมีประสิทธิภาพ โดยเฉพาะอย่างยิ่งการบูรณาการการทํางานในระดับท้องถิ่น
พันตํารวจเอก ทวี สอดส่อง รัฐมนตรีว่าการกระทรวงยุติธรรม ประธานคณะกรรมการอํานวยการโครงการร้อยใจรักษ์ ได้มอบแนวทางให้หน่วยงานให้ความสําคัญและบูรณาการการทํางานกันอย่างเข้มแข็งเหมือนดังเช่น ๕ ปี ที่ผ่านมา และขอให้โครงการร้อยใจรักษ์ ร่วมกับ กองทัพบกให้ช่วยติดตามสิทธิที่ดินทํากินให้กับเกษตรกรในพื้นที่โครงการร้อยใจรักษ์ เพื่อให้เกษตรกรเกิดความมั่นใจและศรัทธาในโครงการร้อยใจรักษ์สืบไป
รัฐบาลไทย-ข่าวทำเนียบรัฐบาล-โฆษกรัฐบาลเผยนายกจะเดินทางร่วมการประชุมสุดยอด ASEAN-Japan ระหว่างวันที่ 14-18 ธันวาคม 2566 ณ กรุงโตเกียว พร้อมนำเสนอไทยเชิญชวนนักธุรกิจญี่ปุ่นร่วมค้า ร่วมลงทุนในไทย
วันพุธที่ 13 ธันวาคม 2566
13/12/2566
โฆษกรัฐบาลเผยนายกจะเดินทางร่วมการประชุมสุดยอด ASEAN-Japan ระหว่างวันที่ 14-18 ธันวาคม 2566 ณ กรุงโตเกียว พร้อมนําเสนอไทยเชิญชวนนักธุรกิจญี่ปุ่นร่วมค้า ร่วมลงทุนในไทย
โฆษกรัฐบาลเผยนายกจะเดินทางร่วมการประชุมสุดยอด ASEAN-Japan ระหว่างวันที่ 14-18 ธันวาคม 2566 ณ กรุงโตเกียว พร้อมนําเสนอไทยเชิญชวนนักธุรกิจญี่ปุ่นร่วมค้า ร่วมลงทุนในไทย
วันนี้ 13 ธันวาคม 2566 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังมีกําหนดเดินทางเพื่อร่วมการประชุมสุดยอดอาเซียน-ญี่ปุ่น สมัยพิเศษ เพื่อฉลองวาระครบรอบ 50 ปี ความสัมพันธ์อาเซียน-ญี่ปุ่น (The Commemorative Summit for the 50th Year of ASEAN-Japan Friendship and Cooperation) ณ กรุงโตเกียว ประเทศญี่ปุ่นระหว่างวันที่ 14-18 ธันวาคม 2566
โดยในการประชุมครั้งนี้เป็นโอกาสในการฉลองวาระ 50 ปี ความสัมพันธ์อาเซียน-ญี่ปุ่น ซึ่งมีการเริ่มอย่างไม่เป็นทางการในปี 2516 และในปีนี้เป็นปีแห่งการแลกเปลี่ยนระหว่างอาเซียนกับญี่ปุ่น และมีการประกาศตราสัญลักษณ์ทางการและคําขวัญ “Golden Friendship, Golden Opportunities”
โดยนอกจากกรอบการประชุมฯ ซึ่งนายกรัฐมนตรีจะได้แสดงวิสัยทัศน์ที่เป็นประโยชน์แก่ประเทศไทย และเป็นประโยชน์ร่วมกันในภูมิภาค นายกรัฐมนตรีตั้งใจจะใช้ประโยชน์ให้มากที่สุดจากโอกาสการพบปะกับนายกรัฐมนตรีญี่ปุ่น นายคิชิดะ ฟูมิโอะ (H.E. Mr. Kishida Fumio) ในส่วนของทางเศรษฐกิจ เชิญชวนญี่ปุ่นให้มีส่วนร่วมในการพัฒนาเศรษฐกิจของภูมิภาคและไทย โดยเฉพาะการเติบโต สีเขียว การเปลี่ยนผ่านด้านพลังงานและดิจิทัล รวมถึงประชาสัมพันธ์นโยบายและโครงการสําคัญของไทย เช่น Landbridge การพัฒนาระบบนิเวศยานยนต์ไฟฟ้า และ soft power รวมทั้งในทางการเมือง โน้มน้าวให้ญี่ปุ่นเพิ่มบทบาทเชิงสร้างสรรค์กับอาเซียนเพื่อลดความขัดแย้ง ลดการเผชิญหน้า และร่วมกันส่งเสริมสภาพแวดล้อม ที่สงบ สันติมีเสถียรภาพ ซึ่งเอื้อต่อการพัฒนาเศรษฐกิจ
นอกจากนี้ นายกรัฐมนตรีจะนําเสนอศักยภาพของประเทศไทยในกรอบการค้าการลงทุนที่น่าสนใจ โดยจะได้พบหารือกับสมาพันธ์ธุรกิจญี่ปุ่น (Keidanren) พบหารือกับประธานองค์การส่งเสริมการค้าต่างประเทศของญี่ปุ่น (Japan External Trade Organization: JETRO) และพบหารือกับบริษัทเอกชนสําคัญระดับโลกของญี่ปุ่น โดยแบ่งเป็น อุตสาหกรรมยานยนต์ อิเล็กทรอนิกส์ เครื่องจักรกลการเกษตร ธุรกิจการค้า
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เข้าร่วมการประชุมคณะอนุกรรมการพิจารณากลั่นกรองกฎหมายการบริหารทรัพยากรน้ำ ครั้งที่ 3/2566
วันอังคารที่ 12 ธันวาคม 2566
รองปลัดเศรษฐเกียรติฯ เข้าร่วมการประชุมคณะอนุกรรมการพิจารณากลั่นกรองกฎหมายการบริหารทรัพยากรน้ํา ครั้งที่ 3/2566
รองปลัดเศรษฐเกียรติฯ เข้าร่วมการประชุมคณะอนุกรรมการพิจารณากลั่นกรองกฎหมายการบริหารทรัพยากรน้ํา ครั้งที่ 3/2566
รองปลัดเศรษฐเกียรติฯ เข้าร่วมการประชุมคณะอนุกรรมการพิจารณากลั่นกรองกฎหมายการบริหารทรัพยากรน้ํา ครั้งที่ 3/2566
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากท่านปลัดกระทรวงเกษตรและสหกรณ์ เป็นผู้แทนเข้าร่วมการประชุมคณะอนุกรรมการพิจารณากลั่นกรองกฎหมายการบริหารทรัพยากรน้ํา ครั้งที่ 3/2566 โดยมีนายชยันต์ เมืองสง รองเลขาธิการสํานักงานทรัพยากรน้ําแห่งชาติ และนายชีวิน อินทรานุกูล ผู้อํานวยการสํานักกฎหมายและที่ดิน กรมชลประทาน เข้าร่วมประชุม ณ ห้องประชุมน้ําปิง ชั้น 4 สํานักงานทรัพยากรน้ําแห่งชาติ เขตหลักสี่ กรุงเทพฯ โดยมีนายพุทธิสัตย์ นามเดช ประธานอนุกรรมการ เป็นประธานการประชุม ซึ่งมีประเด็นสําคัญ ดังนี้
1. ที่ประชุมรับทราบคําสั่งคณะกรรมการทรัพยากรน้ําแห่งชาติ ที่ 7/2566 ลงวันที่ 8 พฤศจิกายน 2566 เรื่อง แต่งตั้งคณะอนุกรรมการพิจารณากลั่นกรองกฎหมายการบริหารทรัพยากรน้ํา
2. ที่ประชุมรับทราบ ความก้าวหน้าในการออกกฎหมายลําตับรองซึ่งออกตามความในพระราชบัญญัติทรัพยากรน้ํา พ.ศ. 2561 ซึ่งหน่วยงานที่เกี่ยวข้องได้ดําเนินการ
(1) ในความรับผิดชอบของสํานักงานทรัพยากรน้ําแห่งชาติ จํานวน 3 ฉบับ
(2) ในความรับผิดชอบของกระทรวงเกษตรและสหกรณ์ และ/หรือกรมชลประทาน จํานวน 1 ฉบับ
(3) ในความรับผิดชอบของกระทรวงทรัพยากรธรรมชาติและสิ่งแวดล้อม และ/หรือกรมทรัพยากรน้ํา และกรมทรัพยากรน้ําบาดาล จํานวน 2 ฉบับ
(4) ในความรับผิดชอบของกระทรวงมหาดไทย และ/หรือกรมโยธาธิการและผัง จํานวน 2 ฉบับ
3. ที่ประชุมรับทราบ ความก้าวหน้าการดําเนินงานจัดทําและยกร่าง กฏหมายลําดับรองของกระทรวงทรัพยากรธรรมชาติและสิ่งแวดล้อม (มาตรา 45 มาตรา 50 และมาตรา 78) ได้แก่ ร่างกฎกระทรวงการอนุญาตการใช้น้ําประเภทที่สองและประเภทที่สาม พ.ศ. .... ร่างกฎกระทรวงกําหนดอัตราค่าใช้น้ําประเภทที่สองและประเภทที่สาม พ.ศ. .... และร่างกฎกระทรวงกําหนดหลักเกณฑ์และวิธีการอนุรักษ์และการพัฒนาทรัพยากรน้ําสาธารณะ พ.ศ. ....
4. ที่ประชุมพิจารณาและให้ความเห็นชอบร่างกฎกระทรวงการใช้ประโยชน์ที่ดินที่อาจส่งผลกระทบกับทรัพยากรน้ําสาธารณะ พ.ศ. .... (มาตรา 74) เพื่อเสนอคณะกรรมการทรัพยากรน้ําแห่งชาติพิจารณา ซึ่งผู้แทนสํานักงานคณะกรรมการกฤษฎีกาขอตั้งข้อสงวนในการขอข้อมูลจากหน่วยงานเพิ่มเติมหรือขอแก้ไขร่างกฎกระทรวงดังกล่าวในการพิจารณาชั้นต่อไป
5. ที่ประชุมพิจารณาและให้ความเห็นชอบ แนวทางการบูรณาการความร่วมมือเกี่ยวกับการขุดลอกคลองและการสูบน้ําเพื่อการเกษตร โดยเห็นควรเสนอคณะกรรมการทรัพยากรน้ําแห่งชาติมอบหมายให้สํานักงานทรัพยากรน้ําแห่งชาติ เป็นเจ้าภาพในการจัดทําข้อตกลงร่วมกันระหว่างหน่วยงานที่เกี่ยวข้องในการบูรณาการแก้ไขปัญหาการสูบน้ําเพื่อการเกษตรเพื่อให้เกิดประโยชน์ต่อประชาชนและประเทศชาติต่อไป สําหรับประเด็นปัญหาข้อติดขัดด้านกฎหมาย กฎ ระเบียบที่เกี่ยวข้องในการขุดลอกคลอง และการสูบน้ําเพื่อการเกษตร เห็นควรให้เสนอคณะกรรมการทรัพยากรน้ําแห่งชาติพิจารณาแต่งตั้งคณะอนุกรรมการเฉพาะกิจเพื่อยกร่างประเด็นการปรับปรุง/แก้ไขกฎหมายต่อไป
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ศิรินันท์ ขึ้นเหนือผลักดันหัตถอุตสาหกรรมสิ่งทอลำพูนเป็น Soft Power สู่สากล
วันพุธที่ 13 ธันวาคม 2566
13/12/2566
ผู้ช่วยรัฐมนตรีฯ ศิรินันท์ ขึ้นเหนือผลักดันหัตถอุตสาหกรรมสิ่งทอลําพูนเป็น Soft Power สู่สากล
ผู้ช่วยรัฐมนตรีฯ ศิรินันท์ ขึ้นเหนือผลักดันหัตถอุตสาหกรรมสิ่งทอลําพูนเป็น Soft Power สู่สากล
จ.ลําพูน 12 ธันวาคม 2566 - นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม พร้อมด้วย ดร.ชาญชัย สิริเกษมเลิศ ผู้อํานวยการสถาบันพัฒนาอุตสาหกรรมสิ่งทอ นางจันทนา ไวยาวัจมัย อุตสาหกรรมจังหวัดลําพูน นางพัชรี ใบยา อุตสาหกรรมจังหวัดเชียงใหม่ และนายสุรพล ปลื้มใจ ผู้อํานวยการศูนย์ส่งเสริมอุตสาหกรรมภาคที่ 1 ลงพื้นที่เยี่ยมชมศูนย์เรียนรู้และอนุรักษ์การทอผ้าไหมลําพูน ผู้ประกอบการทอผ้าไหมลําพูน และกลุ่มผู้ประกอบการคลัสเตอร์ผ้าทอ ECO จังหวัดลําพูน เพื่อร่วมหาแนวทางผลักดันหัตถอุตสาหกรรมสิ่งทอลําพูนเป็น Soft Power สู่สากล
การลงพื้นที่ในครั้งนี้ ผู้ช่วยรัฐมนตรีฯ ศิรินันท์ ได้เยี่ยมชมศูนย์เรียนรู้และอนุรักษ์การทอผ้าไหมลําพูน พร้อมชมแปลงหม่อนและโรงเลี้ยงหม่อนไหม การสาธิตปั่นเส้นด้ายไหม การย้อมสีธรรมชาติและโรงทอผ้า และการจําหน่ายผลิตภัณฑ์ผ้าไหม ณ พิพิธภัณฑ์ผ้าไหมยกดอก ต่อด้วยการเยี่ยมชมผลิตภัณฑ์ผ้าไหมยกดอกลําพูนและพบปะกลุ่มผู้ทอผ้าชุมชนบ้านเวียงยอง ณ ร้านดารณีไหมไทย ผู้ได้รับพระราชทานรางวัลเหรียญทองประเภทผ้าไหมยกใหญ่ จากสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา จากการประกวดลายผ้าพระราชทานผ้าลายดอกรักราชกัญญา ประจําปี 2566 จากนั้นได้พบปะคลัสเตอร์ผ้าทอ ECO จังหวัดลําพูน รวมถึงได้ชมการนําเสนอผลการเรียนการสอนหลักสูตรด้านแฟชั่นสิ่งทอจากวิทยาลัยการอาชีพป่าซาง และผลงานการพัฒนาออกแบบผลิตภัณฑ์ชุดแฟชั่นจาก Young Designer พร้อมแลกเปลี่ยนเรียนรู้เพื่อการสนับสนุน ส่งเสริมและพัฒนากลุ่มผ้าทอจังหวัดลําพูน ณ ร้านม่านไหมไชยเรืองศรี โดยได้ชมจุดเรียนรู้ต้นกําเนิดของความเป็นไหมไทย ตั้งแต่แปลงหม่อน และโรงเลี้ยงหม่อนไหม การย้อมผ้าสีธรรมชาติ ไปจนถึงการทอผ้าไหม
ผู้ช่วยรัฐมนตรีฯ ศิรินันท์ ได้เน้นย้ําการยกระดับคุณภาพ โดยมอบหมายให้สถาบันพัฒนาอุตสาหกรรมสิ่งทอต่อยอดการให้ความรู้ ทดสอบด้านเส้นใย และนําผลิตภัณฑ์ผ้าทอลําพูนสู่การรับรองมาตรฐาน Thailand Textiles Tax โดยนําเอานวัตกรรม และเทคโนโลยีมาประยุกต์ใช้ในการย้อมสีธรรมชาติไม่ใช้สารเคมี เพื่ออนุรักษ์สิ่งแวดล้อม และให้ผลิตภัณฑ์เป็นที่ยอมรับในระดับสากล รวมทั้งยังช่วยเพิ่มมูลค่าให้กับผลิตภัณฑ์ผ้าทอ ทั้งนี้ ในด้านการออกแบบลวดลายผ้าทอ ควรมีการออกแบบสร้างลวดลายผ้าทอให้คงความเป็นเอกลักษณ์พื้นถิ่น มีความงดงามร่วมสมัย ซึ่งจะสามารถผลักดันสู่การเป็น Soft Power ### PR.DIPROM (กลุ่มประชาสัมพันธ์ สํานักงานเลขานุการกรม กรมส่งเสริมอุตสาหกรรม) รายงาน/ภาพข่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เปิดการประชุมเชิงปฏิบัติการเพื่อเตรียมความพร้อมขยายผลการพัฒนารูปแบบการบำบัดรักษาและฟื้นฟูสมรรถภาพเด็กและเยาวชน
วันพุธที่ 13 ธันวาคม 2566
13/12/2566
รัฐมนตรีว่าการกระทรวงยุติธรรม เปิดการประชุมเชิงปฏิบัติการเพื่อเตรียมความพร้อมขยายผลการพัฒนารูปแบบการบําบัดรักษาและฟื้นฟูสมรรถภาพเด็กและเยาวชน
รัฐมนตรีว่าการกระทรวงยุติธรรม เปิดการประชุมเชิงปฏิบัติการเพื่อเตรียมความพร้อมขยายผลการพัฒนารูปแบบการบําบัดรักษาและฟื้นฟูสมรรถภาพเด็กและเยาวชนที่เกี่ยวข้องกับยาและสารเสพติดในสถานที่ควบคุม
ในวันพุธที่ ๑๓ ธันวาคม ๒๕๖๖ เวลา ๐๙.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการเพื่อเตรียมความพร้อมขยายผลการพัฒนารูปแบบการบําบัดรักษาและฟื้นฟูสมรรถภาพเด็กและเยาวชนที่เกี่ยวข้องกับยาและสารเสพติดในสถานที่ควบคุม (YM-FASTIC) ในสถานพินิจฯ ที่มีแรกรับ จํานวน ๓๒ แห่ง พร้อมทั้งมอบนโยบายด้านการบําบัดรักษาและฟื้นฟูผู้ติดยาเสพติดของกระทรวงยุติธรรม ในหัวข้อ “การจัดการปัญหายาเสพติดการสร้างภูมิคุ้มกันด้านยาเสพติดทุกรูปแบบให้เด็กและเยาวชน และการบําบัดรักษาผู้ติดยาเสพติดอย่างเหมาะสม” โดยมี พันตํารวจโท ประวุธ วงศ์สีนิล รองปลัดกระทรวงยุติธรรรม รักษาราชการแทน อธิบดีกรมพินิจและคุ้มครองเด็กและเยาวชน ผู้บริหารระดับสูงของกรมพินิจฯ ผู้เข้าร่วมโครงการ ประกอบด้วย หัวหน้าสถานแรกรับ พยาบาลวิชาชีพ นักจิตวิทยา นักสังคมสงเคราะห์ นักวิชาการอบรมและฝึกวิชาชีพด้านสามัญและด้านพ่อบ้าน รวมกว่า ๒๒๐ คน ให้การต้อนรับ และเข้าร่วมประชุม ณ ห้องทิพวรรณ โรงแรมแกรนด์ริชมอนด์ อําเภอเมืองนนทบุรี จังหวัดนนทบุรี
สําหรับการประชุมดังกล่าว จัดขึ้นระหว่างวันที่ ๑๓ - ๑๕ ธันวาคม ๒๕๖๖ เพื่อเตรียมความพร้อมให้กับบุคลากรในหน่วยงานนําร่องทั้ง ๓๒ แห่ง มีความรู้ความเข้าใจเกี่ยวกับแนวทางการบําบัดรักษาและฟื้นฟูสมรรถภาพเด็กและเยาวชนที่เกี่ยวข้องกับยาและสารเสพติดในสถานที่ควบคุม สามารถนําความรู้ที่ได้รับไปปรับใช้ในการปฏิบัติงานได้อย่างถูกต้องตามมาตรฐาน และเป็นไปในทิศทางเดียวกัน รวมถึงมีการบูรณาการร่วมกับภาคีเครือข่ายทั้งภาครัฐ เอกชน และเครือข่ายชุมชนให้เป็นส่วนหนึ่งในการแก้ไขบําบัดฟื้นฟู ส่งต่อ สงเคราะห์ ช่วยเหลือเด็กและเยาวชน โดยได้รับเกียรติจากวิทยากรผู้เชี่ยวชาญด้านยาเสพติดของสถาบันบําบัดรักษาและฟื้นฟูสมรรถภาพผู้ติดยาเสพติดแห่งชาติบรมราชชนนี นักวิชาการอิสระ และผู้แทนจากกรมพินิจและคุ้มครองเด็กและเยาวชน ร่วมบรรยาย
รัฐบาลไทย-ข่าวทำเนียบรัฐบาล-โครงการบริบาลและคุ้มครองสิทธิผู้สูงอายุในชุมชน (ภาคตะวันออกเฉียงเหนือ)
วันพุธที่ 13 ธันวาคม 2566
13/12/2566
โครงการบริบาลและคุ้มครองสิทธิผู้สูงอายุในชุมชน (ภาคตะวันออกเฉียงเหนือ)
วันอาทิตย์ที่ 10 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติหลักการโครงการบริบาลและคุ้มครองสิทธิผู้สูงอายุในชุมชนภาคตะวันออกเฉียงเหนือ
วงเงิน 359 ล้านบาท เพื่อสร้างกลไกการดูแลผู้สูงอายุให้มีคุณภาพชีวิตที่ดีอย่างยั่งยืนในพื้นที่ 20 จังหวัด 322
อําเภอภาคตะวันออกเฉียงเหนือ ให้ครอบคลุมทั้ง 5 มิติ ได้แก่ สุขภาพ สังคม เศรษฐกิจ สิ่งแวดล้อม
และเทคโนโลยี ประกอบด้วย การเตรียมการดําเนินงานในพื้นที่ร่วมกับหน่วยงานองค์กรที่เกี่ยวข้อง
การอบรมหลักสูตรการดูแลผู้สูงอายุขั้นสูง
การดูแลผู้สูงอายุที่บ้านและจัดกิจกรรมพัฒนาคุณภาพชีวิตผู้สูงอายุในชุมชน
และติดตามประเมินผลการดําเนินงาน โดยกลุ่มเป้าหมายคือ ผู้บริบาลคุ้มครองสิทธิผู้สูงอายุ พื้นที่ละ 2 คน
รวม 644 คน และผู้สูงอายุที่ได้รับการคัดกรองสุขภาพ เช่น กลุ่มติดบ้าน ติดเตียง รวมกว่า 3 ล้านคน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“สุรพงษ์” ประชุมคณะกรรมการบริหารการพัฒนาโครงการความร่วมมือด้านรถไฟระหว่างไทย - จีน ครั้งที่ 1/2566
วันพุธที่ 13 ธันวาคม 2566
“สุรพงษ์” ประชุมคณะกรรมการบริหารการพัฒนาโครงการความร่วมมือด้านรถไฟระหว่างไทย - จีน ครั้งที่ 1/2566
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม มอบหมายให้ นายสุรพงษ์ ปิยะโชติ รัฐมนตรีช่วยว่าการกระทรวงคมนาคม เป็นประธานการประชุมคณะกรรมการบริหารการพัฒนาโครงการความร่วมมือด้านรถไฟระหว่างไทย - จีน ครั้งที่ 1/2566 เพื่อติดตามความคืบหน้าการดําเนินโครงการรถไฟความเร็วสูง กรุงเทพฯ - หนองคาย ระยะที่ 1 ช่วงกรุงเทพฯ - นครราชสีมา พร้อมเร่งรัดการดําเนินการระยะที่ 2 ช่วงนครราชสีมา - หนองคาย โดยมี นางสาวณภัทรา กมลรักษา ผู้ช่วยเลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม คณะผู้บริหาร หน่วยงานในสังกัดกระทรวงคมนาคม และหน่วยงานที่เกี่ยวข้องเข้าร่วมการประชุม ในวันที่ 13 ธันวาคม 2566 ณ ห้องประชุมกระทรวงคมนาคม
นายสุรพงษ์ ปิยะโชติ กล่าวว่า การประชุมคณะกรรมการบริหารการพัฒนาโครงการความร่วมมือด้านรถไฟระหว่างไทย - จีน เพื่อติดตามเร่งรัดการดําเนินการพัฒนาระบบรถไฟความเร็วสูงเชื่อมโยงภูมิภาคและ พลักดันโครงการรถไฟความเร็วสูงกรุงเทพฯ - หนองคาย ระยะที่ 1 ช่วงกรุงเทพฯ - นครราชสีมา ให้ดําเนินการแล้วเสร็จตามแผนงานและสามารถเปิดใช้ได้ในระยะเวลาที่กําหนดไว้ พร้อมเร่งรัดการก่อสร้างในระยะที่ 2 ช่วงนครราชสีมา - หนองคาย ให้เกิดขึ้นโดยเร็วที่สุด โดยมีเป้าหมายเพื่อเสริมสร้างศักยภาพระบบราง พัฒนาโครงข่ายเส้นทางการคมนาคมของประเทศไทยเชื่อมโยงสู่เมืองหลักเป็นศูนย์กลางการขนส่งสินค้า
และการเดินทางของภูมิภาคอย่างไร้รอยต่อ และรองรับการขยายตัวของจังหวัดต่าง ๆ รวมถึงปริมาณผู้ใช้บริการที่จะเพิ่มมากขึ้นในอนาคต
นายสุรพงษ์ ปิยะโชติ กล่าวต่อว่า ที่ประชุมได้มีการหารือติดตามความคืบหน้าการดําเนินโครงการรถไฟความเร็วสูงและโครงการในสัญญาที่อยู่ระหว่างรอลงนาม รวมถึงเร่งรัดให้การรถไฟแห่งประเทศไทย (รฟท.) พิจารณาแนวทางแก้ไขปัญหาข้อร้องเรียนของประชาชนที่ได้รับผลกระทบในสัญญาที่อยู่ระหว่างการก่อสร้างด้วยความละเอียดรอบคอบ โดยมีความคืบหน้า ดังนี้
1. โครงการรถไฟความเร็วสูง ระยะที่ 1 ช่วงกรุงเทพฯ - นครราชสีมา ระยะทาง 253 กิโลเมตร  งานโยธาจาก 14 สัญญา ก่อสร้างแล้วเสร็จ 2 สัญญา อยู่ระหว่างก่อสร้าง 10 สัญญา และอยู่ระหว่างจัดซื้อจัดจ้าง 2 สัญญา คาดว่าจะสามารถลงนามในสัญญาเพื่อเริ่มดําเนินการก่อสร้างงานโยธาได้ทั้งหมด 14 สัญญา ภายในปี 2567 ปัจจุบันความก้าวหน้าโดยรวมร้อยละ 28.61 คาดว่าจะแล้วเสร็จและเปิดให้บริการในปี 2571
2. โครงการรถไฟความเร็วสูง ระยะที่ 2 ช่วงนครราชสีมา - หนองคาย ระยะทาง 356 กิโลเมตร ปัจจุบันได้ออกแบบงานโยธาแล้วเสร็จโดยที่ประชุมได้เร่งรัดให้ รฟท. นําส่งรายงานการประเมินผลกระทบสิ่งแวดล้อมให้สํานักงานนโยบายและแผนทรัพยากรธรรมชาติและสิ่งแวดล้อมและเสนอคณะกรรมการ รฟท. อนุมัติก่อนเสนอคณะรัฐมนตรีตามขั้นตอนต่อไป
สําหรับ การเตรียมการประชุมคณะกรรมการร่วมเพื่อความร่วมมือด้านการรถไฟระหว่างไทย - จีน ครั้งที่ 31 อยู่ระหว่างการพิจารณากําหนดวัน เวลา และสถานที่การประชุม โดยกระทรวงคมนาคมจะได้หารือร่วมกับฝ่ายจีนอย่างใกล้ชิดเพื่อหาข้อสรุปการจัดทํารายงานผลดําเนินงานความคืบหน้าของโครงการและแนวทาง การขับเคลื่อนการปฏิบัติงานเพื่อให้โครงการรถไฟความเร็วสูงแล้วเสร็จโดยเร็วสามารถรองรับการใช้งานของประชาชนได้อย่างสมบูรณ์และมีประสิทธิภาพต่อไป
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา  เตรียมชง ครม. พิจารณายกร่างฯ ตั้ง อกฮช. ระดมหัวกะทิ 4 กระทรวง ประเดิมทีมทำงานชุดแรก
วันพุธที่ 13 ธันวาคม 2566
13/12/2566
รัฐมนตรีฯ พิมพ์ภัทรา  เตรียมชง ครม. พิจารณายกร่างฯ ตั้ง อกฮช. ระดมหัวกะทิ 4 กระทรวง ประเดิมทีมทํางานชุดแรก
รัฐมนตรีฯ พิมพ์ภัทรา  เตรียมชง ครม. พิจารณายกร่างฯ ตั้ง อกฮช. ระดมหัวกะทิ 4 กระทรวง ประเดิมทีมทํางานชุดแรก
วันที่ 12 ธันวาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสากรรม พร้อมด้วย นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรมรักษาราชการแทนอธิบดีกรมส่งเสริมอุตสาหกรรม นางสาวศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม ให้คณะผู้บริการ สถาบันพัฒนาวิสาหกิจขนาดกลางและขนาดย่อม (ISMED) เข้าพบ โดยมี นายมนู เลียวไพโรจน์ ประธานกรรมการมูลนิธิเพื่อสถาบันพัฒนาวิสาหกิจขนาดกลางและขนาดย่อม นางสาวนิสากร จึงเจริญธรรม ประธานกรรมการสถาบันพัฒนาวิสาหกิจขนาดกลางและขนาดย่อม นายพิตรพิบูล ธีร์จันทึก ผู้อํานวยการสถาบันพัฒนาวิสาหกิจขนาดกลางและขนาดย่อม และผู้บริหาร ณ ห้องประชุมชุณหะวัณ สํานักงานปลัดกระทรวงอุตสาหกรรม
รัฐมนตรีฯ พิมพ์ภัทรา กล่าวว่า กระทรวงอุตสาหกรรมเร่งยกระดับอุตสาหกรรมฮาลาล โดยล่าสุดได้จัดทําร่างข้อเสนอกลไกในการบริหารจัดการองค์การอุตสาหกรรมฮาลาลแห่งชาติ หรือ อกฮช. ซึ่งมีประเด็นสําคัญ อาทิ การเสนอแต่งตั้งผู้แทนการค้าไทย การกําหนดอํานาจหน้าที่ และบทบาทสําคัญในการส่งเสริมการค้าฮาลาลระหว่างประเทศ ส่งเสริมการผลิตและการขอรับมาตรฐานฮาลาล โดยเบื้องต้นกําหนดใช้พื้นที่ของสถาบันอาหารในระยะเริ่มต้นดําเนินการ และเสนอของบประมาณจัดตั้ง จํานวน 630 ล้านบาท
พร้อมกันนี้ เตรียมเสนอขอสนับสนุนบุคลากรผู้มีความเชี่ยวชาญด้านอุตสาหกรรมฮาลาลจาก 4 กระทรวงหลัก ประกอบด้วย กระทรวงอุตสาหกรรม กระทรวงพาณิชย์ กระทรวงเกษตรและสหกรณ์ และกระทรวงการต่างประเทศ รวมทั้งสิ้น 27 อัตรา เพื่อขับเคลื่อนการดําเนินงานในระยะเริ่มต้น ทั้งนี้ สําหรับการพิจารณาความเหมาะสมของการจัดตั้งว่าจะเป็นองค์การมหาชน หรือ หน่วยงานระดับกรม ให้เป็นหน้าที่ของสํานักงานคณะกรรมการพัฒนาระบบราชการ หรือ กพร. เป็นผู้ประเมินต่อไป
ทั้งนี้ สําหรับการสร้างความเชื่อมั่นให้กับประเทศมุสลิมในฐานะผู้บริโภค กระทรวงอุตสาหกรรม โดยสถาบันพัฒนาวิสาหกิจขนาดกลางและขนาดย่อม หรือ ISMED เตรียมจัดงาน Thailand International Halal Expo 2024 เพื่อเชื่อมโยงตลาดสินค้าฮาลาลทั่วโลก และส่งเสริมความร่วมมือระหว่างประเทศจํานวน 57 ประเทศ ซึ่งจะมีเวทีสําหรับการจับคู่ธุรกิจ การให้ความรู้เกี่ยวกับอุตสาหกรรมและการขอรับมาตรฐานฮาลาล การเข้สถึงแหล่งเงินทุน และการจัดแสดงสินค้าฮาลาลในธุรกิจอาหาร ธุรกิจบริการ และธุรกิจโรงแรม เพื่อแสดงศักยภาพความพร้อมของประเทศไทย รวมทั้งเป็นการกระตุ้นการลงทุนจากประเทศมุสลิมในอนาคต
รัฐบาลไทย-ข่าวทำเนียบรัฐบาล-“ศุภมาส” เปิดงาน “9 ทศวรรษ รวมตัวสร้างสรรค์ ร่วมกันพัฒนาอย่างยั่งยืน” : SDU Community Engagement Expo 2023 หนุนการพัฒนางานวิจัยร่วมกับชุมชน พัฒนาสินค้าและผลิตภัณฑ์พื้นบ้านฯ
วันพุธที่ 13 ธันวาคม 2566
“ศุภมาส” เปิดงาน “9 ทศวรรษ รวมตัวสร้างสรรค์ ร่วมกันพัฒนาอย่างยั่งยืน” : SDU Community Engagement Expo 2023 หนุนการพัฒนางานวิจัยร่วมกับชุมชน พัฒนาสินค้าและผลิตภัณฑ์พื้นบ้านฯ
“ศุภมาส” เปิดงาน “9 ทศวรรษ รวมตัวสร้างสรรค์ ร่วมกันพัฒนาอย่างยั่งยืน” : SDU Community Engagement Expo 2023 หนุนการพัฒนางานวิจัยร่วมกับชุมชน พัฒนาสินค้าและผลิตภัณฑ์พื้นบ้านฯ
เมื่อวันที่ 8 ธ.ค. นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดงาน “9 ทศวรรษ รวมตัวสร้างสรรค์ ร่วมกันพัฒนาอย่างยั่งยืน” : SDU Community Engagement Expo 2023 โดยมี นางสาวสุชาดา แทนทรัพย์ เลขานุการ รมว.อว. ผศ.ดร.พิทักษ์ จันทร์เจริญ รองอธิการบดีฝ่ายบริหาร และ รศ.ดร.ชนะศึก นิชานนท์ รองอธิการบดีฝ่ายวิจัยและพัฒนาการศึกษา มหาวิทยาลัยสวนดุสิต เข้าร่วม ณ ห้องประชุมพวงเงิน ชั้น 2 อาคารจันทร์เจริญ มหาวิทยาลัยสวนดุสิต วิทยาเขตสุพรรณบุรี
นางสาวศุภมาส กล่าวว่า การพัฒนาเชิงพื้นที่ถือเป็นภารกิจที่สําคัญของสถาบันอุดมศึกษาโดยเฉพาะในมหาวิทยาลัยที่อยู่ต่างจังหวัด โดยมุ่งเน้นพัฒนาชุมชนที่ใกล้กับมหาวิทยาลัย เพื่อให้ประชาชนใช้เป็นแหล่งเรียนรู้ อันนําไปสู่การพัฒนาที่ยั่งยืน โดยมีเป้าหมายหลักคือ การผลิตบัณฑิตที่มีความรู้ ความสามารถ เป็นกําลังหลักในการขับเคลื่อน เกิดการพัฒนาและสามารถสร้างการเปลี่ยนแปลงระดับท้องถิ่น และระดับภูมิภาค
รัฐมนตรีกระทรวง อว. กล่าวต่อไปว่า ในส่วนของการส่งเสริมการพัฒนาชุมชนเชิงพื้นที่ของกระทรวง อว. เรามุ่งเน้นด้านการวิจัยและนวัตกรรม ตามแนวคิด “วิจัย-นวัตกรรมดี ตอบโจทย์ ตรงความต้องการ” รวมถึงการทําให้ กระทรวง อว. เป็นกระทรวงเศรษฐกิจ ที่สามารถสร้างรายได้ให้กับประเทศชาติ ประชาชน ด้วยความรู้ด้านวิทยาศาสตร์ และนวัตกรรม มุ่งเน้นการมีส่วนร่วมกับชุมชนเพื่อนําองค์ความรู้ไปพัฒนาชุมชนในพื้นที่โดยรอบของมหาวิทยาลัย รวมทั้งขับเคลื่อนงานวิจัยเพื่อนําไปแก้ไขปัญหาปากท้องและเศรษฐกิจอย่างเป็นรูปธรรมต่อไป
สําหรับงาน 9 ทศวรรษ รวมตัวสร้างสรรค์ ร่วมกันพัฒนาอย่างยั่งยืน เป็นงานที่จัดแสดงนิทรรศการสินค้าและบริการ อาหาร และผลิตภัณฑ์ของท้องถิ่น มีกําหนดจัดงานระหว่างวันที่ 8-9 ธันวาคม 2566 ณ มหาวิทยาลัยสวนดุสิต วิทยาเขตสุพรรณบุรี จังหวัดสุพรรณบุรี ภายในงานมีกิจกรรมมากมาย อาทิ นิทรรศการ SuanDusitness การประกวดเย็บร้อย ค่อยจีบ ประดิษฐ์ใบตอง ระดับชาติ ครั้งที่ 11 ชิงถ้วยรางวัลพระราชทาน สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง กิจกรรม SDU Community Engagememt Expo 2023 การนําเสนอผลงานวิชาการภาคโปสเตอร์ หัวข้อ “การพัฒนาชุมชนอย่างยั่งยืน” เวทีแลกเปลี่ยนความคิดเห็นเพื่อยกระดับจังหวัดสุพรรณบุรีสู่ “เมืองเกษตรปลอดภัย” พิธีมอบรางวัลนักวิจัยดีเด่น/ผลงานวิจัยดีเด่น
รัฐบาลไทย-ข่าวทำเนียบรัฐบาล-ครม. ไฟเขียว! งบกลางฯ 750 ลบ. ช่วยเหลือแรงงานไทยจากสถานการณ์ความไม่สงบในอิสราเอลต่อเนื่อง
วันพุธที่ 13 ธันวาคม 2566
ครม. ไฟเขียว! งบกลางฯ 750 ลบ. ช่วยเหลือแรงงานไทยจากสถานการณ์ความไม่สงบในอิสราเอลต่อเนื่อง
.....
ครม. ไฟเขียว! งบกลางฯ 750 ลบ. ช่วยเหลือแรงงานไทยจากสถานการณ์ความไม่สงบในอิสราเอลต่อเนื่อง
.
ที่ประชุมครม. (12 ธ.ค. 66) อนุมัติการขอรับการจัดสรรงบฯ ปี 66 ไปพลางก่อน งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 750 ล้านบาท เพื่อเป็นค่าใช้จ่ายในการดําเนินโครงการเยียวยาแรงงานไทยจากสถานการณ์ความไม่สงบในอิสราเอล ปีงบฯ 67
.
สําหรับวิธีดําเนินการ มีดังนี้ :
1.สป.รง. ทั้งส่วนกลางและส่วนภูมิภาค "รับคําร้องขอรับเงินเยียวยา" เนื่องจากสถานการณ์ความไม่สงบในอิสราเอล
2.ตรวจสอบเอกสารข้อมูลตามหลักเกณฑ์
3. เบิกจ่ายเงินเยียวยาให้กับแรงงานไทยที่มีคุณสมบัติครบถ้วน (โอนเงินเข้าบัญชีธนาคารของแรงงานไทย)
4. ลงพื้นที่ติดตามผลการดําเนินงาน
.
อ่านเพิ่มเติม คลิก https://www.thaigov.go.th/news/contents/details/75975
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมการขนส่งทางบก ยกระดับมาตรการป้องกันและลดมลพิษจากฝุ่นละอองขนาดเล็ก PM 2.5 จากภาคคมนาคมขนส่ง
วันพุธที่ 13 ธันวาคม 2566
กรมการขนส่งทางบก ยกระดับมาตรการป้องกันและลดมลพิษจากฝุ่นละอองขนาดเล็ก PM 2.5 จากภาคคมนาคมขนส่ง
กรมการขนส่งทางบก ขานรับนโยบาย นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ยกระดับมาตรการป้องกันและลดมลพิษจากฝุ่นละอองขนาดเล็ก PM 2.5 จากภาคคมนาคมขนส่ง โดยจัดผู้ตรวจการออกตรวจควันดํารถบรรทุกและรถโดยสารต่อเนื่องทั่วประเทศ
ตามที่ นายสุรพงษ์ ปิยะโชติ รัฐมตรีช่วยว่าการกระทรวงคมนาคม ได้มอบนโยบายให้ กรมการขนส่งทางบก (ขบ.) เร่งรัดให้มีการกําหนดมาตรการป้องกันและลดมลพิษจากฝุ่นละอองขนาดเล็ก PM 2.5 จากภาคคมนาคมขนส่ง โดย นายจิรุตม์ วิศาลจิตร อธิบดีกรมการขนส่งทางบก เปิดเผยว่า ขบ. ได้ดําเนินการจัดผู้ตรวจการออกตรวจวัดควันดํารถบรรทุกและรถโดยสารทั่วประเทศ ระหว่างวันที่ 4 - 12 ธันวาคม 2566 ซึ่งมีผลการตรวจวัดควันดํารถโดยสารและรถบรรทุกทั่วประเทศ จํานวน 3,072 คัน พบรถที่มีค่าควันดําเกินเกณฑ์มาตรฐานที่ราชการกําหนด จํานวน 7 คัน ส่งผลให้ตั้งแต่วันที่ 1 ตุลาคม 2566 - 12 ธันวาคม2566 ดําเนินการตรวจควันดํารถทั้งสิ้น 30,677 คัน พ่นห้ามใช้แล้วจํานวน 116 คัน
ทั้งนี้ ได้กําชับผู้ประกอบการและเจ้าของรถทุกคันที่ถูกพ่นห้ามใช้ ต้องนํารถไปแก้ไขและนํารถเข้ารับการตรวจสภาพ ณ สํานักงานขนส่ง หากฝ่าฝืนใช้รถโดยที่มีคําสั่งห้ามใช้ มีความผิดตามกฎหมาย โดยประชาชนสามารถมีส่วนร่วมป้องกันและแก้ไขปัญหาฝุ่นละอองขนาดเล็ก PM2.5 ด้วยการส่งภาพรถบรรทุกและรถโดยสารควันดําที่สังเกตเห็นหมายเลขทะเบียนชัดเจน ให้ศูนย์คุ้มครองผู้โดยสารและรับเรื่องร้องเรียน สายด่วน 1584 ตลอด 24 ชั่วโมง Line@: @1584DLT Facebook: 1584 ร้องเรียนรถโดยสารสาธารณะ https://www.facebook.com/dlt1584/ เว็บไซต์: http://ins.dlt.go.th/cmpweb/ แอปพลิเคชัน: DLT GPS หรือ E-mail: dlt_1584complain@hotmail.com